Neuvoston 27 päivänä kesäkuuta 1996 vahvistama YHTEINEN KANTA (EY) N:o 44/96 neuvoston asetuksen (EY) N:o .../96 antamiseksi siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista



Virallinen lehti nro C 264 , 11/09/1996 s. 0015



Neuvoston 27 päivänä kesäkuuta 1996 vahvistama YHTEINEN KANTA (EY) N:o 44/96 neuvoston asetuksen (EY) N:o . . ./96 antamiseksi siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista (96/C 264/04) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 103 w artiklan, ottaa huomioon komission ehdotuksen (1), noudattaa 189 c artiklassa määrättyä menettelyä (2), sekä katsoo, että 1) Yhdistyneiden Kansakuntien pakolaisten ja kansalaisuutta vailla olevien oikeudellista asemaa käsitelleen kokouksen 28 päivänä heinäkuuta 1951 hyväksymä pakolaisten oikeudellista asemaa koskeva yleissopimus sekä New Yorkissa 31 päivänä tammikuuta 1967 tehty pöytäkirja ja muita Yhdistyneiden Kansakuntien pakolaispolitiikkaa koskevia päätöslauselmia olisi otettava huomioon, 2) vuoden 1948 yleismaailmallinen ihmisoikeuksien julistus, vuoden 1966 taloudellisia, sosiaalisia ja sivistyksellisiä oikeuksia koskeva kansainvälinen yleissopimus, vuoden 1979 kaikkinaisen naisten syrjinnän poistamista koskeva yleissopimus sekä vuoden 1989 yleissopimus lasten oikeuksista olisi otettava huomioon, 3) Euroopan parlamentin 16 päivänä joulukuuta 1983 antama päätöslauselma kehitysmaissa olevien pakolaisten avustamisesta sekä sen myöhemmät päätöslauselmat olisi otettava huomioon, 4) sekä Euroopan parlamentti että neuvosto ovat kehottaneet yhteisöä pitemmälle menevään osallistumiseen tällä alalla, 5) siirtymään joutuneiden väestöryhmien (pakolaisten, kotiseudultaan siirrettyjen, lähtömaahan palautettujen, kotiutettujen) tukiohjelmien tehokkuus riippuu tuen yhteensovittamisesta niin eurooppalaisella tasolla kuin yhdessä muiden rahoittajien, hallituksesta riippumattomien järjestöjen ja Yhdistyneiden Kansakuntien järjestöjen kanssa, 6) on tarpeen lisätä selkkausten ehkäisyyn tähtääviä ponnistuksia sekä edistää väestön siirtymistä aiheuttavien poliittisten selkkausten ja sotien rauhanomaista ratkaisemista, 7) se huomattava kokemus, jonka erityisjärjestöt ja valtioista riippumattomat järjestöt ovat hankkineet siirtymään joutuneiden väestöryhmien avustamistoimien täytäntöönpanosta, olisi otettava huomioon, 8) yhteisö toivoo, että siirtymään joutuneiden väestöryhmien avustaminen tapahtuisi siten, että helpotetaan niiden siirtymistä hätäavun saajista omavaraisiksi tai vähennetään näiden ryhmien riippuvuuta; niitä avustetaan erityisesti asettautumaan tai uudelleen asettautumaan omavaraisuutta kehittävillä toimilla, jotka käsittävät maataloustuotannon, kotieläintalouden, kalatalouden, luottojärjestelmän kehittämisen, peruskoulutuksen ja ammatillisen koulutuksen sekä terveyden ja hygienian kohtuullisen tason turvaamisen, 9) tämäntapainen apu on välttämätön edellytys kyseisten maiden kehitykselle ja siten tärkeä lisä perustamissopimuksen 130 u artiklassa mainitun yhteisön kehitysyhteistyöpolitiikan tavoitteiden saavuttamiseksi, 10) budjettivallan käyttäjä on ottanut talousarvioon kohdan, jonka tarkoituksena on siirtymään joutuneiden väestöryhmien (pakolaisten, kotiseudultaan siirrettyjen, lähtömaahan palautettujen, kotiutettujen) avustaminen kehitysmaissa, 11) 6 päivänä maaliskuuta 1995 annetun Euroopan parlamentin, neuvoston ja komission julistuksen (3) 2 kohdassa tarkoitettu rahoitusohje kaudeksi 1996-1999 on otettu tähän asetukseen, sanotun kuitenkaan vaikuttamatta perustamissopimuksessa määriteltyihin budjettivallan käyttäjän toimivaltuuksiin, 12) on aiheellista vahvistaa yksityiskohtaiset säännöt ja hallinnointia koskevat säännöt, joita sovelletaan siirtymään joutuneiden väestöryhmien (pakolaisten, kotiseudultaan siirrettyjen, lähtömaahan palautettujen, kotiutettujen) omavaraisuuden saavuttamista edistävässä kehitysyhteistyössä, ON ANTANUT TÄMÄN ASETUKSEN: 1 artikla Yhteisö panee täytäntöön 4 artiklassa tarkoitettujen siirtymään joutuneiden väestöryhmien avustamista koskevan ohjelman avun antamiseksi välttämättömiin tarpeisiin, jotka eivät kuulu humanitaarisen avun piiriin, sekä näiden väestöryhmien omavaraisuuteen sekä sopeuttamiseen tai uudelleen sopeuttamiseen tähtäävien pitemmän aikavälin hankkeiden ja toimintaohjelmien toteuttamiseksi. 2 artikla Yhteisö tukee tässä yhteydessä pakolaisille sekä kotiseudultaan siirretyille, lähtömaahan palautetuille ja kotiutetuille henkilöille annettavaa hätäapua ja näiden omavaraisuuden palauttamista sekä sosiaalis-taloudellisiin lähiverkkoihin uudellen sopeutumista koskevia toteuttamiskelpoisia hankkeita. Tämän saavuttamista tarkoittavat toimet koskevat muun muassa miinanraivausta, seksuaalisen väkivallan vastustamista, paikallisille vastaanottaville yhteisöille sekä paluuvyöhykkeille annettavaa tukea, jotta voidaan helpottaa siirtymään joutuneiden hyväksymistä ja sopeutumista sekä tukea heidän paluutaan ja lähtömaahan tai kolmansiin maihin asettumistaan sekä tarvittaessa sovinnon tekoa. 3 artikla Tämän asetuksen nojalla toteutettavilla toimilla täydennetään niitä, joista on säädetty yhteisön muiden kehitysyhteistyötä koskevien keinojen yhteydessä. 4 artikla 1. Seuraavat siirtymään joutuneet väestöryhmät (pakolaiset, kotiseudultaan siirretyt, lähtömaahan palautetut, kotiutetut) Aasian ja Latinalaisen Amerikan kehitysmaissa sekä ne, jotka ovat lähtöisin näistä maista ja asettautuneet johonkin toiseen kehitysmaahan sekä asianmukaisella tavalla perustelluissa poikkeustapauksissa johonkin toiseen maahan, ovat viime kädessä 2 artiklassa mainittujen toimien tarjoamien etujen saajia: a) Yhdistyneiden Kansakuntien pakolaisten ja kansalaisuutta vailla olevien henkilöiden oikeudellista asemaa käsitelleen kokouksen 28 päivänä heinäkuuta 1951 hyväksymässä pakolaisten oikeudellista asemaa koskevassa yleissopimuksessa määritellyt pakolaiset, b) `siirtymään joutuneet henkilöt`: henkilöt, jotka on pakotettu hakeutumaan turvaan alkuperäisen alueensa ulkopuolelle selkkausten vuoksi, mutta joilla ei ole vuoden 1951 yleissopimuksessa määriteltyä pakolaisen oikeudellista asemaa, c) `lähtömaahan palautetut henkilöt`: henkilöt, jotka ovat olleet pakolaisia tai siirtymään joutuneita henkilöitä ja jotka ovat palanneet lähtömaahansa tai lähtöalueelleen. 2. Apu on myös tarkoitettu: a) vastaanottoalueen erityisesti kärsimään joutuneille paikallisille väestöryhmille, joiden yhteiskunnallisia, taloudellisia ja hallinnollisia voimavaroja käytetään pakolaisten ja siirtymään joutuneiden vastaanottamista ja avustamista koskeviin pyrkimyksiin sekä hankkeisiin, joilla voidaan pitemmällä aikavälillä edistää näiden henkilöiden omavaraisuuden toteuttamista sekä sopeuttamista tai uudelleensopeuttamista, b) vakinaisten armeijoiden sekä kotiutettujen aseistettujen vastarintaliikkeiden entisille sotilaille sekä heidän perheillensä ja tarvittaessa heidän paikallisille yhteisöilleen. 5 artikla Tämän asetuksen mukaista taloudellista tukea voivat saada seuraavat yhteistyökumppanit: alueelliset ja kansainväliset järjestöt, mukaan lukien Yhdistyneiden Kansakuntien järjestöt, valtioista riippumattomat järjestöt, kansalliset, alueelliset ja paikalliset hallintoelimet ja virastot, paikallisen yhteisön järjestöt sekä julkiset tai yksityiset laitokset ja toimijat. 6 artikla 1. Yhteisön rahoitus 1 artiklassa tarkoitettuihin toimiin annetaan neljän vuoden kaudeksi (1996-1999). Tämän ohjelman täytäntöönpanoa varten kaudeksi 1996-1999 osoitettu ohjeellinen määrä on 240 miljoonaa ecua. Budjettivallan käyttäjä hyväksyy vuosittaiset määrärahat rahoitusnäkymien asettamissa rajoissa. 2. Budjettivallan käyttäjä päättää kunakin varainhoitovuotena käytettävissä olevista määrärahoista Euroopan yhteisöjen yleiseen talousarvioon sovellettavan varainhoitoasetuksen 2 artiklassa tarkoitetut moitteettoman varainhoidon periaatteet huomioon ottaen. 7 artikla 1. Edellä 1 artiklassa tarkoitettujen toimien toteuttamiskeinoja ovat erityisesti tutkimukset, tekninen apu, koulutus tai muut palvelut, hankinnat ja työsuoritukset sekä tilintarkastus ja arviointi- ja valvontatehtävät. 2. Yhteisön rahoitus voi kattaa sekä sijoituskustannuksia, lukuun ottamatta kiinteän omaisuuden ostoa, että asianmukaisesti perustelluissa tapauksissa toistuvia kuluja (joihin sisältyvät hallinto-, ylläpito- ja toimintakulut) ottaen huomioon, että hankkeen tavoitteena on mahdollisuuksien mukaan oltava keskipitkän ajan elinkelpoisuus, siten, että varmistetaan 1 kohdassa tarkoitettujen, yhteistyökumppanille väliaikaisesti rasitteena olevien investointien paras mahdollinen käyttö. 3. Avustusta hankitaan 5 artiklassa määritellyiltä kumppaneilta jokaiselle yhteistyötoimelle. Sitä pyydetään kyseisten kumppanien mahdollisuuksien rajoissa ja kunkin toimen luonteen mukaan. Erityisissä tapauksissa ja kun yhteistyökumppanina on joko valtiosta riippumaton järjestö tai paikallisen yhteisön järjestö, rahoitusosuus voidaan suorittaa niiden mahdollisuuksien mukaan tavaroina tai palveluina. 4. Yhteisrahoitusmahdollisuuksia voidaan etsiä muiden rahoittajien kanssa, erityisesti jäsenvaltioiden kanssa. 5. Toteutetaan tarvittavat toimenpiteet, jotta tämän asetuksen nojalla annettavasta tuesta ilmenisi sen yhteisöllinen luonne. 6. Perustamissopimuksessa tarkoitettujen yhtenäisyyden ja täydentävyyden tavoitteiden toteuttamiseksi ja toimien kokonaisuuden mahdollisimman suuren tehokkuuden takaamiseksi komissio voi toteuttaa kaikki tarpeelliset yhteensovittamistoimet, erityisesti: a) järjestelmällisen tiedonvaihto- ja -analysointijärjestelmän laatiminen toimista, jotka on jo rahoitettu, ja toimista, joiden rahoittamista yhteisö ja jäsenvaltiot suunnittelevat; b) toimien toteuttamispaikalla tapahtuva yhteensovittaminen säännöllisten kokousten muodossa sekä edunsaajavaltiossa olevien komission ja jäsenvaltioiden edustajien välisenä tiedonvaihtona. 7. Komissio voi yhdessä jäsenvaltioiden kanssa tehdä tarpeellisiksi katsomiaan aloitteita varmistaakseen toiminnan asianmukaisen yhteensovittamisen muiden kyseessä olevien rahoittajien kanssa, erityisesti Yhdistyneiden Kansakuntien järjestelmään kuuluvien rahoittajien kanssa, pakolaisasiain päävaltuutetun virasto mukaan lukien. 8 artikla Tämän asetuksen mukaista rahoitustukea annetaan avustuksina, joita ei peritä takaisin. 9 artikla 1. Komissio vastaa tässä asetuksessa tarkoitettuihin toimiin liittyvästä valmistelusta, päätöksenteosta ja hallinnoinnista voimassa olevia talousarviota koskevia ja muita menettelyjä noudattaen ja erityisesti Euroopan yhteisöjen yleiseen talousarvioon sovellettavassa varainhoitoasetuksessa säädettyjä menettelyjä noudattaen. 2. Hankkeita ja ohjelmia arvioitaessa on otettava huomioon seuraavat tekijät: - toimenpiteiden tehokkuus ja toteuttamiskelpoisuus, - kulttuuriset, sosiaaliset, sukupuolten tasa-arvoon ja ympäristöön liittyvät näkökohdat, - hankkeiden tavoitteiden saavuttamiseksi tarpeellinen yhteiskunnan rakenteiden kehittäminen, - samanlaisista toimista saadut aiemmat kokemukset. 3. Päätökset toimista, joiden rahoitus tämän asetuksen nojalla on yli 2 miljoonaa ecua yhtä toimintaa kohti, tehdään 10 artiklassa säädettyä menettelyä noudattaen. Komissio ilmoittaa lyhyesti 10 artiklassa tarkoitetulle komitealle rahoituspäätöksistä, joita se aikoo tehdä sellaisten hankkeiden ja ohjelmien osalta, joiden arvo on alle 2 miljoonaa ecua. Tämä ilmoitus tehdään viimeistään viikkoa ennen päätöksen tekoa. 4. Komissiolla on oikeus hyväksyä 10 artiklassa tarkoitetun komitean lausuntoa pyytämättä sellaiset lisäsitoumukset, jotka tarvitaan näiden toimien yhteydessä tapahtuvien tai jo kirjattujen ylitysten kattamiseen, jos ylitys tai lisätarve on korkeintaan 20 prosenttia alkuperäisestä, rahoituspäätöksellä määrätystä maksusitoumuksesta. Kun edellisessä kohdassa tarkoitetun lisäsitoumuksen tarve on alle 4 miljoonaa ecua, 10 artiklassa tarkoitetulle komitealle tiedotetaan komission tekemästä päätöksestä. Kun ensimmäisessä kohdassa tarkoitetun lisäsitoumuksen tarve on yli 4 miljoonaa ecua, mutta alle 20 prosenttia, on ensin pyydettävä komitealta lausunto. 5. Kaikissa tämän asetuksen mukaisesti tehdyissä rahoitussopimuksissa määrätään erityisesti, että komissio ja tilintarkastustuomioistuin voivat suorittaa paikan päällä tarkastuksia noudattaen komission määrittelemiä yksityiskohtaisia sääntöjä, jotka ovat voimassa olevien säännösten, erityisesti Euroopan yhteisöjen yleiseen talousarvioon sovellettavan varainhoitoasetuksen säännösten mukaisia. 6. Jos toimiin liittyy yhteisön ja vastaanottavien tai lähtömaiden välisiä rahoitussopimuksia, niissä määrätään, että yhteisö ei rahoita veroja, tulleja eikä maksuja. 7. Osallistuminen tarjouskilpailuihin ja hankintasopimuksiin on avoin tasapuolisin edellytyksin kaikille jäsenvaltioiden ja vastaanottavien maiden luonnollisille ja oikeushenkilöille. Osallistumista voidaan laajentaa muihin kehitysmaihin ja asianmukaisesti perustelluissa poikkeustapauksissa muihin kolmansiin maihin. 8. Hankintojen on oltava peräisin jäsenvaltioista, vastaanottavasta maasta tai muista kehitysmaista. Asianmukaisesti perustelluissa poikkeustapauksissa hankinnat voivat olla peräisin muista maista. 10 artikla 1. Komissiota avustaa rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa 25 päivänä helmikuuta 1992 annetun neuvoston asetuksen (ETY) N:o 443/92 (4) 15 artiklan nojalla asetettu komitea. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 11 artikla Komission edustajan antaman selostuksen pohjalta käydään 10 artiklan 1 kohdassa tarkoitetussa komiteassa kerran vuodessa seuraavana vuonna toteutettavien toimien yleisiä suuntaviivoja koskeva keskustelu. 12 artikla Komissio antaa Euroopan parlamentille ja neuvostolle jokaisen varainhoitovuoden jälkeen kertomuksen, joka sisältää yhteenvedon varainhoitovuoden aikana rahoitetuista toimista sekä arvioinnin tämän asetuksen täytäntöönpanosta varainhoitovuoden aikana. Yhteenveto sisältää erityisesti tietoja niistä toimijoista, joiden kanssa on tehty hankintoja tai täytäntöönpanoa koskevia sopimuksia. Selonteko sisältää myös yhteenvedon yksittäisiä toimia koskevista mahdollisista ulkopuolisista arvioinneista. Komissio tiedottaa hyväksytyistä toimista ja hankkeista jäsenvaltioille kuukauden kuluessa siitä, kun se on tehnyt asiasta päätöksen, jolloin annettavien tietojen tulee sisältää maininnat rahoituksen määristä, luonteesta, edunsaajamaista ja yhteistyökumppaneista. 13 artikla Komissio arvioi säännöllisesti yhteisön rahoittamia toimia vahvistaakseen, onko näiden toimien tavoitteet saavutettu, ja voidakseen antaa suuntalinjat tulevien toimien tehokkuuden parantamiseksi. Komissio toimittaa komitealle yhteenvedon tehdyistä arvioinneista, joita komitea voi tarvittaessa tarkastella. Arviointikertomukset ovat jäsenvaltioiden pyynnöstä niiden käytettävissä. 14 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 31 päivään joulukuuta 1999 saakka. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja (1) EYVL N:o C 237, 12.9.1995, s. 19 (2) Euroopan parlamentin lausunto annettu 6 päivänä helmikuuta 1996 (EYVL N:o C 65, 4.3.1996, s. 215), neuvoston yhteinen kanta vahvistettu 27 päivänä kesäkuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (3) EYVL N:o C 102, 4.4.1996, s. 4 (4) EYVL N:o L 52, 27.2.1992, s. 1 NEUVOSTON PERUSTELUT I. JOHDANTO 1. Komissio lähetti neuvostolle kirjeitse 4 päivänä syyskuuta 1995 ehdotuksen siirtymään joutuneiden väestöryhmien (pakolaisten, kotiseudultaan siirrettyjen ja lähtömaahan palautettujen) avustamista Afrikan ja Latinalaisen Amerikan kehitysmaissa koskevia toimia koskevaksi asetukseksi (1), joka perustuu Euroopan yhteisön perustamissopimuksen 130 w artiklaan. 2. Euroopan parlamentti antoi tätä ehdotusta koskevan lausuntonsa (2) 16 päivänä helmikuuta 1996 pidetyssä ensimmäisessä käsittelyssä. 3. Neuvosto vahvisti yhteisen kantansa 27 päivänä kesäkuuta 1996 perustamissopimuksen 189 c artiklan mukaisesti. II. KOMISSION EHDOTUKSEN TAVOITE Asetuksessa vahvistetaan yhteisön talousarviosta rahoitettavan avun yksityiskohtaiset säännöt ja hallinnointia koskevat säännöt siirtymään joutuneiden väestöryhmien tuki- ja avustusohjelman toteuttamiseksi. III. NEUVOSTON KOMISSION EHDOTUKSEEN TEKEMÄT MUUTOKSET Yhteinen kanta ei olennaisesti poikkea rahoitettavien toimien luonnetta koskevasta komission ehdotuksesta, mutta siihen tehdään tiettyjä teknisiä tai muotoa koskevia muutoksia ja tarkennuksia perustamissopimuksessa tarkoitettujen yhdenmukaisuuden ja täydentävyyden tavoitteiden toteuttamiseksi sekä toimien mahdollisimman suuren tehokkuuden ja niiden pysyvyyden varmistamiseksi. Neuvosto ei kuitenkaan voinut hyväksyä komission ehdotusta seuraavilta osin: a) Komitea, jolta pyydetään lausuntoa ehdotetuista toimista Neuvosto sopi, että lausuntoa ehdotetuista toimista pyydetään 25 päivänä helmikuuta 1992 annetun neuvoston asetuksen (ETY) N:o 443/92 15 artiklassa perustetulta ALA-komitealta, joka toimii 13 päivänä heinäkuuta 1987 tehdyssä neuvoston päätöksessä (3) tarkoitetun III a -menettelyn mukaisesti, jota Afrikan ja Latinalaisen Amerikan kehitysmaiden komitean on päätetty käytettävän. b) Asetuksen voimassaoloaika Varmistaakseen siirtymään joutuneiden väestönosien tukemista ja avustamista Afrikan ja Latinalaisen Amerikan kehitysmaissa koskevien toimien mahdollisimman suuren yhdenmukaisuuden neuvosto katsoo, että tulevaisuudessa näiden toimien olisi oltava osa Afrikan ja Latinalaisen Amerikan kehitysmaiden kanssa toteutettavia maantieteellisiä yhteistyöohjelmia. Tämän vuoksi neuvosto ei voi olla samaa mieltä komission kanssa siitä, että asetuksen voimassaoloaika olisi rajoittamaton. On todettava myös, että samoin kuin muissa vastaavissa tapauksissa neuvosto päätti lisätä uuden 13 artiklan, joka koskee yhteisön rahoittamien toimien arvioimista, jotta voidaan antaa suuntaviivoja tulevien toimien tehostamiseksi. IV. PARLAMENTIN TEKEMÄT TARKISTUKSET Neuvosto sisällytti yhteiseen kantaansa osan parlamentin tekemistä tarkistuksista. Vaikka neuvosto hyväksyi kokonaan tai osittain jonkin tarkistuksen sisällön, se kuitenkin tietyissä tapauksissa siirsi tarkistuksen paikkaa tekstissä tai muutti sen sanamuotoa. Neuvosto otti erityisesti huomioon tarkistuksen n:o 1 (johdanto-osan 1 kappale), n:o 2 (johdanto-osan 1 kappale, 1 a kohta), n:o 3 (johdanto-osan 3 kappale), n:o 4 (johdanto-osan 5 kappale), n:o 12 (1 artikla), n:o 14 (2 artikla), n:o 15 (3 artikla), n:o 16 (3 artikla), n:o 17 (4 artikla) ja n:o 21 (9 artikla). Neuvosto ei sen sijaan säilyttänyt tarkistuksia n:o 5, 6, 7, 8, 9, 10, 11, 13, 18, 19, 20 ja 22 a. (1) EYVL N:o C 237, 12.9.1995, s. 19 (2) EYVL N:o C 65, 4.3.1996, s. 196 (3) EYVL N:o L 197, 13.7.1987, s. 33